Мария Илиева
Сънуват ли птиците?

chitanka.info

Сънуват ли птиците,

понесли в крилете си

огнени спомени…

Ветровете, подгонили

мислите скитащи

гаснат ли с тях?

Тъгуват ли,

черни зениците

в несбъднати нощи?

Сънуват ли птиците

преплитащи мрежи

от нощно мечтание,

сред падащи златни звезди?

Мечтите нестигнати…

Посоките търсят — невикани

— във белите нощи,

до болка самотни…

Сънуват ли птиците?

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.